ഇന്ദിരാഗാന്ധി വിപ്ളവഗാഥ: കെ.സി.വേണുഗോപാല് കല്പ്പറ്റ: ഇന്ദിരാഗാന്ധി മികവുറ്റ നേതാവും ഭരണാധികാരിയുമെന്നതിലുപരി രാജ്യത്തിന്റെ വിപ്ലവഗാഥയായിരുന്നുവെന്ന് ഐ.ഐ.സി.സി ജനറല് സെക്രട്ടറി കെ.സി.വേണഗോപാല് എം.പി പറഞ്ഞു. ഇന്ദിരാഗാന്ധി പാവങ്ങള്ക്ക് വേണ്ടി പണക്കാരന്റെ ബാങ്കുകള് ദേശസാത്കരിച്ചപ്പോള്, മോദി ഇന്ത്യയിലെ പൊതമേഖലാ സ്ഥാപനങ്ങള് സ്വകാര്യവത്കരിക്കുകയാണ്. കോര്പ്പറേറ്റുകളുടെ 12 ലക്ഷം കോടി രൂപയാണ് കേന്ദ്ര സര്ക്കാര് എഴുതിത്തള്ളിയത്. ഇന്ദിരാഗാന്ധി പാവപ്പെട്ടവന്റെ പോക്കറ്റില് പണമെത്തിക്കാന് ശ്രമം നടത്തിയപ്പോള്, മോദി കൈയിട്ട് വാരാനാണ് ശ്രമിക്കുന്നതെന്നും അദ്ദേഹം പറഞ്ഞു. ഇന്ദിരാഗാന്ധി രക്തസാക്ഷിത്വ ദിനാചരണത്തിന്റെ ഭാഗമായി ജില്ലാ കോണ്ഗ്രസ് കമ്മിറ്റിയുടെ നേതൃത്വത്തില് ഒരുക്കിയ അനുസ്മരണ സമ്മേളനം ഉദ്ഘാടനം ചെയ്യുകയായിരുന്നു വേണുഗോപാല്. മാര്പ്പാപ്പയുമായുള്ള പ്രധാനമന്ത്രി നരേന്ദ്ര മോദിയുടെ കൂടിക്കാഴ്ചയും ഇന്ത്യയിലേക്കുള്ള ക്ഷണവും രാജ്യത്തെ ക്രൈസ്തവ ന്യൂനപക്ഷങ്ങളടക്കം ഉന്നയിക്കുന്ന ഗൗരവകരമായ പ്രശ്നങ്ങള് പരിഹരിക്കാന് പര്യാപ്തമാവട്ടെ. നെഹ്റുവും ഇന്ദിരാഗാന്ധിയും ഐ.കെ.ഗുജറാളുമടക്കമുള്ള പ്രധാനമന്ത്രിമാര് മുമ്ബ് മാര്പാപ്പയെ സന്ദര്ശിച്ചിട്ടുണ്ട്. പാവപ്പെട്ടവര്ക്കായി ശബ്ദമുയര്ത്തിയതിന്റെ പേരില് വൈദികനായ സ്റ്റാന് സ്വാമിയെ യു എ പി എ ചുമത്തി ജയിലിലടക്കുകയും അവിടെ കിടന്ന് അദ്ദേഹത്തിന് മരിക്കേണ്ടി വന്നതും ഈയടുത്തുണ്ടായ സംഭവമാണ്. ഇത്തരം സംഭവങ്ങള് ആവര്ത്തിക്കാതിരിക്കാനും ന്യൂനപക്ഷത്തിനും ഭൂരിപക്ഷത്തിനും ഒരേ പോലെ ജീവിക്കാനുമുള്ള അവകാശമുണ്ടാക്കിയെടുക്കാന് ഇത്തരം സന്ദര്ശനങ്ങള് ഉപകരിക്കട്ടെയെന്നും അദ്ദേഹം പറഞ്ഞു. അതല്ല, മറിച്ച് ഗോവ, മണിപ്പൂര് അടക്കമുള്ള സംസ്ഥാനങ്ങളില് രണ്ടു മൂന്നു മാസം കഴിഞ്ഞാല് നടക്കുന്ന തിരഞ്ഞെടുപ്പാണ് ഉന്നമെങ്കില് അത് ഫലിക്കുമെന്ന് തോന്നുന്നില്ല. ഡി സി സി പ്രസിഡന്റ് എന്.ഡി അപ്പച്ചന് അദ്ധ്യക്ഷനായിരുന്നു. കെ പി സി സി വര്ക്കിംഗ് പ്രസിഡന്റ് അഡ്വ. ടി. സിദ്ദിഖ് എം എല് എ, കെ പി സി സി ജനറല് സെക്രട്ടറി കെ കെ എബ്രഹാം, ഐ സി ബാലകൃഷ്ണന് എം എല് എ, എ ഐ സി സി അംഗം പി കെ ജയലക്ഷ്മി, കെ പി സി സി എക്സിക്യുട്ടിവ് അംഗം കെ എല് പൗലോസ്, വി എ മജീദ്, ഒ വി അപ്പച്ചന് എന്നിവര് സംസാരിച്ചു. സി യു സി സംസ്ഥാന കോ ഓര്ഡിനേറ്റര് അംശുലാല് പൊന്നാറത്ത് ഇന്ദിരാഗാന്ധി അനുസ്മരണ പ്രഭാഷണം നടത്തി.